CELEX: C2007/056/69
Language: lv
Date: 2007-03-10 00:00:00
Title: Lieta T-12/07: Prasība, kas celta 2007. gada 16. janvārī — Polimeri Europa pret Komisiju

10.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 56/37
            
         Prasība, kas celta 2007. gada 16. janvārī — Polimeri Europa pret Komisiju
   (Lieta T-12/07)
   (2007/C 56/69)
   Tiesvedības valoda: itāļu
   Lietas dalībnieki
   
      Prasītāja: Polimeri Europa SpA, Brindisi (Itālija) (pārstāvji — M. Siragusa, F. M. Moretti un L. Nascimbene, avvocati)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               pilnībā atcelt tās lēmumu, kā arī visus ar to neatdalāmi saistītos aktus un tādējādi norādīt Komisijai uz darbībām, kas tai ir jāveic, lai atgūtu nekonfidenciālās versijas paziņojumu par iebildumiem, kopiju, kura tika pārsūtīta Michelin;
            
         
               —
            
            
               piespriest Komisijai atlīdzināt visus tiesāšanās izdevumus.
            
         Pamati un galvenie argumenti
   Ar šo prasības pieteikumu, prasītāja apstrīd Komisijas Lēmumu KOMP/F2/D (2006) 1095, kas pieņemts 2006. gada 6. novembrī procedūrā, kas uzsākta, balsoties uz EKL 81. pantu (lieta KOMP/F38.638 BR/ESBR), ar kuru Komisija pārsūtīja Manufacture Française des Pneumatiques Michelin (MFPM) nekonfidenciālās versijas paziņojumam par iebildumiem, kas tika pieņemts 2006. gada 6. aprīlī, kopiju. Iepriekšēji MFPM administratīvajā procesā tika pieņemta kā trešā ieinteresētā lietas dalībniece, jo tai lūdza sniegt iespējamos apsvērumus.
   Pamatojot savus apgalvojumus, prasītāja apgalvo, ka:
   
               —
            
            
               pārkāptas tās tiesības uz aizstāvību. Šajā sakarā prasītāja uzskata, ka jau sākot no lēmuma pieņemšanas brīža Komisija slēpa patieso mērķi un iemelsu, kādēļ Michelin piedalās procesā, tādējādi ierobežojot prasītājas iespējas uz aizstāvību un negatīvi ietekmējot prasītājas nostāju šajā lietā;
            
         
               —
            
            
               lēmums ir prettiesisks attiecībā uz tajā minēto juridisko pamatojumu, it īpaši Regulas Nr. 773/2004 (1) 6. pantu. Tā uzskata, ka šajā sakarā Michelin nav uzskatāms par sūdzības iesniedzēju, jo Michelin iesniegtā forma C nav uzskatāms par tādu aktu, balstoties uz kuru var uzsākt procedūru, kas iestājas, iesniedzot sūdzību atbilstoši Regulas Nr. 1/2003 (2) 7. pantam. Tādējādi lēmums nav pamatots, jo tas pārkāpj iepriekš minēto tiesību noteikumu, lasot to mijiedarbībā ar Regulas Nr. 773/2004 7. pantu.
            
         
      (1)  Komisijas 2004. gada 7. aprīļa Regula (EK) Nr. 773/2004 par lietas izskatīšanu saskaņā ar EK Līguma 81. un 82. pantu, ko vada Komisija (OV L 123, 27.04.2004., 18. lpp.).
   
      (2)  Padomes 2002. gada 16. decembra Regula (EK) Nr. 1/2003 par to konkurences noteikumu īstenošanu, kas noteikti Līguma 81. un 82. pantā (OV L 1, 04.01.2003., 1. lpp.).